Howrse

מטרת המשחק

למשחק אין מטרה מוגדרת, אך לרוב השחקנים בוחרים בפיתוח סוסים בחוות הגידול האישית או בבניית חווה ציבורית משגשגת. בפיתוח סוסים, כל מגדל יכול להשים לעצמו למטרה לפתח גזע מסוים או סוס מסוים. ניתן לאמן את הסוס ולהביא אותו למימוש הפוטנציאל המרבי שלו, וכמו כן להרביע סוסים מאומנים היטב כדי ליצור סייח בעל פוטנציאל מולד גבוה יותר. לעומת זאת, חוות סוסים היא חווה הפתוחה לקהל השחקנים ונותנת לסוסיהם להשתכן בה תמורת שכר. החווה יכולה להכיל מזון לסוסים הכולל מספוא, גזרים ותערובות, או להעניק למשתכניה אוכפים, שמיכות אוכף, רתמות, תחבושות פולו ומצנפות בחינם. כמו כן בחוות הסוסים אפשר לגדל יבול בכרי אחו שונים המשמשים גם למרעה עבור הסוסים, להתקין מקלחות או שוקת מים.
במשחק סוסים מסוגים שונים: רגילים, סוסי פוני, חדי קרן, חדי קרן מכונפים, פגסוס, סוסים מיוחדים וסוסים שמימיים. ניתן לגדל גם חמורים וסוסי פרא. מלבד החווה, שבה נמצאים רוב הסוסים, ישנו גם בית מחסה שאליו מגיעים סוסים שבעליהם שלחו אותם לשם.

מהלך המשחק

בתחילת דרכם השחקנים עוברים הדרכה בת מספר ימים ובסופה הם נותרים עם זוג סוסים, זכר ונקבה, כאשר שניהם בני אלמוות ולאחד מהם מוענקת פרווה חדשה.
מגדלים את הסוסים בחוות של שחקנים אחרים, ובשלב מאוחר יותר יכולים לפתוח חוות סוסים משלהם. המשתמשים יכולים לסחור זה עם זה בסוסים ובפריטים שונים.
במשחק יש גזעים שונים של סוסים, חמורים וסוסי פרא, לכל גזע ומין יש את החסרונות והיתרונות שלו.

מדדים להצלחה במשחק

כל החוות בשרת מדורגות לפי ארבעה קריטריונים נפרדים: יוקרה, מספר הסוסים השוהים, החוות האמידות ביותר והחוות הפופולריות ביותר. הדירוג מאפשר לשחקנים להשוות את החווה שלהם לחוות של שחקנים אחרים.
בחווה ניתן לארגן תחרויות סוסים. קיימות מספר תחרויות, ביניהן מרוצי דהירה, קרוס קאנטרי, קפיצות ראווה, טרוט ודרסאז'. אלו האירועים שהסוסים הטובים ביותר ב-Howrse מתחרים בהם.
כל שחקן שיש לו ותק של 2 ומעלה מדורג בשלושת הקריטריונים הבאים: פופולריות, ותק, ודירוג כללי. שחקנים מתקדמים גם מדורגים בכמות הגביעים בבעלותם. הדירוג מאפשר לשחקנים להשוות את עצמם לשחקנים אחרים. המדדים פועלים כך: מדד ותק מחשב מי השחקן שנכנס למשחק הכי הרבה פעמים (בימים שונים) אך ימים שבהם הוא לא נכנס לא נחשבים, מדד פופולריות משווה מי השחקן שהכי הרבה שחקנים מבקרים אצלו בדף, דירוג כללי מחשב את הסכום של המיומנות של כל הסוסים בבעלות השחקן. לסכום זה קוראים ציון.

עלות השתתפות במשחק

כמו משחקי רשת רבים גם במשחק זה ההשתתפות אינה כרוכה בתשלום לספק המשחק, אולם תנאי המשחק מעניקים יתרונות רבים למי שרוכש "פסים" המהווים אמצעי תשלום פנימי במשחק. ה"פסים" מאפשרים רכישת פריטים המחזקים את מיומנויותיהם של הסוסים והשגת המיטב, רכישת סוסים נוספים, השגת "סוסים שמימיים", פתיחת חווה לפני המועד ואמצעים רבים המעניקים יתרונות אבסולוטים למי שמשתמש בכסף על פני מי שאיננו משתמש בכסף.
אמצעי התשלום הוא כרטיס אשראי לרכישת "פסים" דרך ביצוע מנוי לשרותי תוכן נוספים הכרוכים בתשלום כספי. אולם ניתן להמיר את כסף המשחק, אקווס, בפסים לאחר מספר מסוים של ימי ותק (אחרי היום ה-50 ב-Howrse, אפשר לקבל פס תמורת משימה שעושים או הורדת משחקים תמורת פסים)

השוק השחור

בשוק השחור נמצאים כל מיני סוגים של פריטים ובונוסים עבור הסוסים.
בהם: הסייח של גאיה מאפשר לך להוליד סוס מגזע, פרווה ומין בלי להרביע, שרביט הפוריות מאפשר לסוסה להמליט תאומים, קרן השפע בתוכה יש בונוסים, תפוח זהב שמשנה את הפרווה של הסוס, הדם של מדוסה הופכת סוס לפגסוס.

סוסים שמימיים

בין הסוסים השמימיים ניתן למצוא את משפחת סוסי מערכת השמש, משפחת סוסי אבני חן, את משפחת סוסי הרוחות, את הבאליוסים, הגרייפלים, הסוסים המיוחדים (פאלאבלות), קראסוס, אריון, ג'יפסי, משפחת סוסי המים.
לכל סוס שמיימי יש "תכונות בונוס" משלו אשר עוזרים לשחקן במשחק בתחומים שונים.
ישנם גם סוסי פרא במשחק, שהם שונים במעט מהסוסים השמימיים. את סוסי הפרא צריך לאלף. כשמאלפים סוס פרא יכולים ליהנות מהתוצרת שלו.
ישנם גם סוסים נודדים במשחק שאותם קיבלו במבצעים קודמים והם נשארו לכמה ימים בסוסי השחקן, לאחר מכן, הדבר היחיד שהשאירו זה בדף השחקן, ציון שלשחקן היה את אותו סוס נודד.